Diari Oficial de la Generalitat Valenciana


Sumari del DOGV 6213, del 24-02-2010 (2010/1138)

Notificació de la sentència dictada en el judici de divorci contenciós número 2777/2008.
----------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1138


Data del document
:   21-01-2010

Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de divorci contenciós número 2777/2008. [2010/1138]  
Judici divorci contenciós 002777/2008   
Part demandant: Elisa Tapia Olmedo.   
Part demandada: Ricardo Alejandro Vargas Silva.  
Sobre: divorcis no consensuats.   
En el judici a què es fa referència s'ha dictat la resolució que té el text que literalment és com segueix:   
«Dispositiva   
Estime de forma parcial la demanda presentada per Elisa Tapia Olmedo, representada per la procuradora dels tribunals Olga Sánchez Reyes i assistida pel lletrat senyor Costa Medrano, contra Ricardo Alejandro Vargas Silva, en rebel·lia processal, i declare la dissolució per causa de divorci del matrimoni format pels cònjuges esmentats, súbdits xilens, celebrat a la circumscripció de Viña del Mar (Xile), el 25 de febrer de 2002, i que va ser inscrit al registre civil competent d'aquest país, amb els següents efectes a més dels legals:   
Primer. S'atribueix a la mare la guarda i custòdia de la filla comuna, Sofía Soledad Vargas Tapia. La pàtria potestat és compartida, estant obligats, ambdós progenitors, a adoptar de mutu acord totes les decisions de transcendència que els afecten, i de manera especial aquelles relatives a la seua salut, educació i formació. Queden excloses d'aquesta norma aquelles decisions que pel seu caràcter urgent no permeten la consulta a l'altre progenitor, les quals seran adoptades per aquell amb qui es trobe la menor en cada moment.   
Segon. L'ús de l'habitatge familiar s'atribueix a la filla i a la mare.   
Tercer. S'estableix el següent règim de visites a favor del pare: estarà en companyia de la seua filla els caps de setmana alterns, des dels divendres, a les 17.00 hores, fins als diumenges, a les 17.00 hores. Igualment, el pare estarà amb la menor la meitat de les vacances escolars de Setmana Santa, estiu i Nadal; a aquest efecte, es dividiran en dos períodes iguals i cada progenitor en gaudirà de la meitat, corresponent triar (en cas de discrepància) al pare els anys parells i a la mare els imparells. El pare recollirà i tornarà la menor al domicili matern.   
Quart. Ricardo Alejandro Vargas Silva pagarà a favor de la seua filla una pensió alimentària mensual de cent cinquanta euros (150 euros), que haurà d'ingressar en el compte corrent que la mare li designe, de bestreta, de l'1 al 5 de cada mes, revisable conforme a l'IPC.   
Cinqué. Les despeses extraordinàries de la filla seran satisfetes a mitges, i caldrà sol·licitar el consentiment previ d'ambdós progenitors, llevat que raons d'urgència ho facen impossible.   
No es fa un pronunciament exprés sobre les costes causades.   
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que caldrà preparar per escrit davant d'aquest Jutjat dins del termini de cinc dies, on s'esmente la resolució impugnada i s'assenyale la voluntat de recórrer-hi, indicant els pronunciaments que s'impugnen; perquè siga admés el recurs, caldrà adjuntar un justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la Llei Orgànica 1/2009, de 3 de novembre).   
Aquesta és la meua sentència que, jutjant definitivament en primera instància, pronuncie, mane i firme.   
La sentència anterior va ser llegida i publicada pel magistrat jutge que la va dictar mentre celebrava audiència pública en el dia de la data, davant de mi, el secretari; en done fe».   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
Torrevieja, 21 de gener de 2010.- La secretària judicial: Ana María Lacalle Espallardo.